Zenecímkék és metaadatok szerkesztése.
Paul Cutler
pcutler@gnome.org

# Zene metadatai

# Zene metaadatai

A digitalizált zene metaadatokat tartalmazhat, ezek az adatok információkat tárolnak a zenei fájlban, például az előadót, az albumot, a felvétel évét, a műfajt és sok mást. Majdnem minden, az internetről vásárolt zene már tartalmazza a metaadatokat, és ha zenéit CD-ről importálja, a Banshee a CD beolvasásakor fel fogja venni a metaadatokat, ha azok elérhetők. A CD-k beolvasásával és a metaadatok felvételével kapcsolatos további információkért nézze meg a részt.

A népszerű metaadat-formátumok az ID3v1 és ID3v2 az MP3 fájlokhoz, és a Vorbis megjegyzések OGG Vorbis fájlokhoz.

Ha metaadatokat nem tartalmazó számokat importált, a Banshee az Ismeretlen szót fogja megjeleníteni a gyűjtemény legtöbb mezőjében.

# Metaadatok szerkesztése

A számok metaadatait szerkesztheti. Válassza ki a frissíteni kívánt számokat, és nyomja meg az E billentyűt, vagy válassza a Szerkesztés Száminformációk szerkesztése menüpontot, vagy kattintson a jobb egérgombbal a fájlokra, és válassza a Száminformációk szerkesztése menüpontot.

Megjelenik egy párbeszédablak, amely megjeleníti a szám metaadatait, és lehetővé teszi azok módosítását. Az alapesetben megjelenített mezők:

Szám címe

Szám előadója

Album címe

Műfaj

Szám sorszáma

Lemezszám

Év

Frissítse a szám információit. Ha több számot választott ki a szerkesztéshez, és végzett egy szám szerkesztésével, akkor nyomja meg a jobbra nyíl ikont a Szám címe mezőtől jobbra, vagy nyomja meg a Tovább gombot az ablak alján a következő számra lépéshez. Ha befejezte a metaadatok szerkesztését, akkor nyomja meg a Mentés gombot.