Médiafájlok hozzáadása a lejátszási sorhoz.
Paul Cutler
pcutler@gnome.org

# Lejátszási sor

A Lejátszási sor lehetővé teszi a zenék megadott sorrendben való lejátszását. Sok számot hozzáadva órákon át folyamatosan hallgathatja zenéit. Egyedi számokat vagy teljes albumokat is hozzáadhat, valamint rendezheti vagy át is rendezheti azokat.

# Zene hozzáadása a lejátszási sorhoz

Zenegyűjteményéből válassza ki a lejátszási sorhoz adandó számokat vagy albumokat.

Teljes album lejátszási sorhoz adásához az egérrel húzza az albumot a bal oldali ablaktábla Lejátszási sor elemére.

Zeneszámokat a lejátszási sorhoz egyenként vagy csoportosan adhat. Egy fájl hozzáadásához húzza át azt a bal oldali ablaktábla Lejátszási sor elemére, vagy kattintson rá a jobb egérgombbal, és válassza a Hozzáadás a lejátszási sorhoz menüpontot.

Több fájlt is kiválaszthat a Ctrl nyomva tartásával, és az egyes fájlok egérkattintással való kijelölésével, vagy fájlok csoportját is kiválaszthatja a Shift lenyomva tartásával és két kattintással a csoport első és utolsó elemén. Ezután fogd és vidd módszerrel átviheti a fájlokat a bal oldali ablaktábla Lejátszási sor elemére, vagy kattintson a számokra a jobb egérgombbal, és válassza a Hozzáadás a lejátszási sorhoz elemet.

# Rendszerezze lejátszási sorát

Lejátszási sorában a számok hozzáadásuk sorrendjében szerepelnek. Az elsőként a sorhoz adott számok vagy albumok kerülnek elsőként lejátszásra. Lejátszási sorát fogd és vidd módszerrel átrendezheti. Válassza ki az átrendezni kívánt számokat, és húzza azokat a sor kívánt pozíciójára.

# Számok eltávolítása a lejátszási sorból

Eltávolíthat egy számot, számok csoportját, vagy minden számot.

Egy szám vagy számok csoportjának eltávolításához válassza ki a számokat az egérrel, és nyomja meg a Delete billentyűt.

A teljes lejátszási sor törléséhez nyomja meg a Törlés gombot a Lejátszási sor nézet jobb felső sarkában.