Creació i gestió de llistes de reproducció.
Paul Cutler
pcutler@gnome.org

# Llistes de reproducció

Les llistes de reproducció us permeten crear i desar llistes de cançons per ser reproduïdes en un ordre específic. Les llistes de reproducció són una manera còmode de crear llistes amb les vostres cançons preferides o per dividir la biblioteca en llistes més petites més fàcils de navegar. Alguns reproductors portables multimèdia permeten transferir llistes de reproducció perquè les pugueu utilitzar en aquests dispositius.

El Banshee disposa de llistes de reproducció normals, que inclouen les cançons que afegiu. També disposa de llistes de reproducció intel·ligents, que es basen en els hàbits de reproducció, música preferida i d'altres.

# Llistes de reproducció normals

Una llista de reproducció normal és una llista de cançons a la que afegiu cançons i que gestioneu manualment. Podeu crear llistes de cançons del vostre artista preferit des de múltiples àlbums, per les cançons més noves que preferiu, o per escoltar mentre feu exercici.

Podeu crear una nova llista de reproducció prement Control N, des del menú escollint Menú Llista de reproducció nova o cercant les cançons que us agradaria afegir a la llista de reproducció. Escolliu les cançons, feu clic amb el botó dret del ratolí, i escolliu Afegeix a la llista de reproducció Llista de reproducció nova.També podeu arrossegar i deixar anar a una llista de reproducció nova seleccionant les cançons i deixant-les anar a la subfinestra esquerra sobre Música. Quan arrossegueu sobre Música, apareixerà una nova opció Llista de reproducció nova, podeu deixar anar les cançons sobre Llista de reproducció nova per afegir-les a la llista de reproducció. Podeu repetir aquest procés fins afegir totes les cançons que voleu a la llista de reproducció.

Per a anomenar una llista de reproducció, escolliu la llista de reproducció i feu clic amb el botó dret del ratolí sobre la llista de reproducció i premeu Canvia el nom i introduïu el nom de la llista de reproducció.

Podeu canviar l'ordre a una llista de reproducció arrossegant i deixant anar la cançó a la nova posició a la llista de reproducció. Les cançons només es poden tornar a ordenar quan la llista de reproducció no està ordenada per cap columna. Per deixar d'ordenar per una columna, premeu sobre la columna fins que la fletxa d'amunt o avall no es mostri i la columna quedi en blanc, llavors torneu a ordenar la llista de reproducció.

Per a suprimir una cançó de la llista de reproducció, seleccioneu la cançó que voleu suprimir. Premeu la tecla suprimir, des del menú escolliu Edita Suprimeix de la llista de reproducció o feu clic amb el botó dret a les cançons amb el ratolí i premeu Suprimeix de la llista de reproducció.

# Llistes de reproducció intel·ligents

Les llistes de reproducció intel·ligents us permeten generar ràpidament una llista de reproducció dinàmica basada en un nombre de variables predeterminat. Podeu crear ràpidament una llista de reproducció nova basant-vos en un artista específic, en els preferits o d'altres.

Per a crear una llista intel·ligent nova, des del menú escolliu Elements multimèdia Llista de reproducció intel·ligent nova. Es mostrarà una capsa de diàleg per a crear una llista de reproducció intel·ligent nova. Introduïu el nom de la llista de reproducció i llavors escolliu el criteri en què es basarà la llista de reproducció. Podeu escollir qualsevol camp inclòs a les metadades de la cançó, com ara l'àlbum, l'artista, o l'any. Establiu els criteris i llavors seleccioneu un dels següents:

és

no és

menys que

més que

com a màxim

com a mínim

Podeu també prémer el botó + i afegir una consulta addicional a la llista de reproducció intel·ligent. Per exemple, podeu crear una llista de reproducció intel·ligent que inclogui cançons del 2010 i que hàgiu valorat amb 5 estrelles. Per a crear aquesta llista de reproducció seleccionaríeu:

Any | és | 2010
Valoració | és | 5 estrelles

Llavors podeu opcionalment seleccionar quantes cançons s'inclouen pressionant Limita a la casella de selecció i seleccionant el nombre de cançons a incloure.

Banshee també inclou llistes de reproducció intel·ligents que ja han estat creades per defecte. Premeu el botó Obre en l'editor per a veure els criteris de creació de la llista de reproducció intel·ligent o per a modificar-los. Si premeu Crea i desa la llista de reproducció es generarà i desarà automàticament. Les següents llistes de reproducció es troben ja creades:

## Llistes de reproducció intel·ligents del Banshee

Preferits (cançons amb una valoració de quatre i cinc estrelles)

Preferits recents (cançons que es van escoltar freqüentment la setmana passada)

Afegits recentment (cançons importades durant l'última setmana)

No escoltats (cançons que no s'han reproduït o s'han omès)

Preferits abandonats (preferits que no s'han reproduït des de fa més de dos mesos)

700 MB de preferits (un CD de dades ple de cançons preferides)

80 minuts de preferits (un CD d'àudio ple de cançons preferides)

Sense valoració (cançons que no han estat valorades)