A Last.fm, a számbeküldés és a Last.fm rádió engedélyezése.
Paul Cutler
pcutler@gnome.org

# Last.fm

A Last.fm egy népszerű online szolgáltatás, amely ingyenes és fizetős változatban is elérhető. A Last.fm információkat kínál a zenei előadókról és albumokról, regisztráció után pedig a Last.fm ingyenesen lehetővé teszi a Bansheeban hallgatott zenék követését. Ha az előfizetéses szolgáltatást választja, akkor a Last.fm-ről sugárzott zenét is hallgathatja számos zenei kliensprogramban, például a Bansheeban. A Last.fm számos csatornát kínál, beleértve a hallgatási szokásai alapján javasolt zenéket, a kedvenceit és sok mást.

# A Last.fm engedélyezése

A Last.fm teljes kihasználásához létre kell hoznia egy Last.fm profilt. Új fiók létrehozásához keresse fel a http://www.last.fm/join oldalt, vagy válassza a Banshee menüjének Szerkesztés Beállítások pontját. A beállítások között a Forrásspecifikus lapon válassza ki a Forrás legördülő menüből a Last.fm elemet, és kattintson a Last.fm regisztráció hivatkozásra.

Ahhoz, hogy a Banshee beküldje a számítógépén lejátszott számok információit a Last.fm-nek, jelentkezzen be a Last.fm-re a Bansheeból a Forrásspecifikus beállítások alatt. Adja meg felhasználónevét, és nyomja meg a Bejelentkezés a Last.fm-be gombot. A böngészőben megnyílik a Last.fm weboldala, és hozzáférést adhat a Banshee számára. Kattintson a Yes, allow access hivatkozásra a böngészőben, az ekkor megnyíló oldal közli, hogy a Banshee már hozzáfér a Last.fm-hez. Térjen vissza a Bansheehoz, és nyomja meg a Bejelentkezés befejezése gombot a folyamat befejezéséhez.

# Számbeküldés engedélyezése a Last.fm-re

Miután sikeresen csatlakoztatta a Bansheet a Last.fm profiljához, engedélyezni kell a Banshee számára a lejátszott számok bejelentését. Ahhoz, hogy a Banshee bejelentese a számokat a Last.fm profiljába, válassza ki a Banshee beállításablakának Forrásspecifikus lapján a legördülő lista Last.fm elemét, és jelölje be a Számok jelentésének engedélyezése négyzetet. Ha internetkapcsolata aktív, a Banshee információkat fog küldeni a Last.fm-nek az Ön által lejátszott számokról. Lejátszási előzményeinek megjelenítéséhez keresse fel profilját a Last.fm weboldalán. A Last.fm automatikusan frissíti zenéi metaadatait, ha az előadó, a számcím vagy az albuminformációk helytelenek (noha erre inkább a javítást automatikusan elvégző metaadat-javító kiterjesztést ajánljuk).

# A Last.fm rádió hallgatása

A Last.fm rádió ingyenes az Egyesült Államok, az Egyesült Királyság és Németország lakói számára. Más országok lakóinak elő kell fizetniük a prémium hozzáférésre a rádió hallgatásához. A prémium előfizetők minden országban prémium rádiószolgáltatásokat kapnak: a kedvelt vagy megcímkézett zenék lejátszólistái és állomásai hallgathatók.

A Banshee bal oldali Források ablaktábláján megjelenik egy Last.fm szakasz, beleértve az Ön Last.fm rádióállomásait is. A Last.fm rádió hallgatásához aktív internetkapcsolatra van szükség. Válassza ki a hallgatni kívánt rádióállomást, és a Banshee lekéri a Last.fm-től a rádióállomás feltöltéséhez szükséges számokat. Nyomja meg a Banshee Lejátszás gombját, vagy a szóköz billentyűt a Last.fm rádióállomás hallgatásához. A rádióállomás-sor következő számának lejátszásához megnyomhatja a Banshee Következő gombját, az N billentyűt, vagy kiválaszthatja a menü Lejátszás Következő pontját.