Sincronitza i compra música de la botiga Amazon MP3.
Paul Cutler
pcutler@gnome.org

# Botiga Amazon MP3

El Banshee permet baixar i importar música de la botiga Amazon MP3. Podeu importar manualment fitxers de música, comprar música des del navegador web o des de dins del Banshee. Amazon només ven música en format MP3 en certs països i depenent de la vostra ubicació, és possible que no pugueu comprar d'Amazon MP3.

El Banshee utilitza un codi d'afiliació per totes compres de música. Totes les comissions de venda obtingudes amb el codi d'afiliació són donades a la Fundació GNOME.

# Compreu música de l'Amazon MP3 des del navegador

La música comprada a la botiga d'Amazon MP3 pot ser baixada i importada al Banshee automàticament. El Banshee s'associa el mateix amb l'extensió .amz que Amazon utilitza per les compres de MP3. Quan compreu música a Amazon, el navegador web baixarà el fitxer .amz i el Banshee l'obrirà automàticament i començarà a baixar i importar la música.

# Compreu d'Amazon MP3 des del Banshee

Podeu també cercar cançons a Amazon des del Banshee. Seleccioneu la botiga Amazon MP3 des del menú esquerre del Banshee. Es carregarà la botiga Amazon MP3 com si estiguéssiu a un navegador web. Podeu cercar a Amazon per la música que voleu comprar, i després d'entrar les credencials a Amazon, comprar-la tan sols amb un clic. El Banshee baixarà i importarà automàticament la compra a la biblioteca.

# Importeu música d'Amazon MP3 manualment

Quan compreu música d'Amazon des d'un navegador web, un fitxer amb l'extensió .amz es baixa i es desa al disc dur. Per a importar manualment música comprada des d'Amazon, des del menú del Banshee seleccioneu Elements multimèdia Importa elements multimèdia i seleccioneu el fitxer *.amz a importar. A continuació, el Banshee obrirà aquest fitxer i es connectarà a la botiga MP3 i començarà la baixada.

Els fitxers Amazon .amz només són vàlids per un període curt de temps. Si no baixeu la música ràpidament, el fitxer caducarà i no podreu baixar la música d'Amazon. Amazon no publica durant quant de temps els fitxers són vàlids. Es recomana que baixeu i importeu qualsevol compra d'Amazon abans d'una hora de fer la compra.