Προσθήκη μουσικής και βίντεο από τον υπολογιστή σας στη βιβλιοθήκη σας του Banshee.
Paul Cutler
pcutler@gnome.org
Shaun McCance
shaunm@gnome.org

# Εισαγωγή μουσικής & βίντεο

Μπορείτε να εισάγετε μουσική και βίντεο αποθηκευμένα στον υπολογιστή σας στο Banshee. Τα εισαχθέντα αρχεία εμφανίζονται στις πηγές σας και μπορείτε να τα επεξεργασθείτε και να τα διαχειριστείτε σαν οποιοδήποτε άλλο μέσο στο Banshee.

Για να εισάγετε τα αρχεία σας μουσικής ή βίντεο του υπολογιστή σας, επιλέξτε Πολυμέσα Εισαγωγή πολυμέσων. Θα εμφανισθεί ένα παράθυρο διαλόγου με έναν αριθμό επιλογών.

Τα πρόσθετα μπορεί να προσθέσουν επιπλέον επιλογές εισαγωγής. Δείτε το παρακάτω.

# Τοπικοί φάκελοι

Επιλέξτε αυτή την επιλογή για να εισάγετε όλα τα αρχεία μουσικής και βίντεο του καθορισμένου φακέλου και όλων των υποφακέλων. Θα εμφανισθεί ένα παράθυρο διαλόγου για να επιλέξετε φάκελο εισαγωγής.

# Τοπικά αρχεία

Επιλέξτε αυτή την επιλογή για να εισάγετε μόνο το καθορισμένο αρχείο ή αρχεία που επιλέγετε. Θα εμφανισθεί ένας διάλογος για να επιλέξετε το αρχείο ή τα αρχεία προς εισαγωγή.

# Προσωπικός φάκελος

Επιλέξτε αυτή την επιλογή για να εισάγετε όλα τα αρχεία μουσικής και βίντεο από όλο τον προσωπικό σας φάκελο, συμπεριλαμβανομένων των αρχείων σε υποφακέλους.

# Βίντεο από το φάκελο φωτογραφίες

Πολλές ψηφιακές κάμερες μπορούν να εγγράφουν μικρά βίντεο και οι εφαρμογές διαχείρισης φωτογραφιών συχνά μεταφορτώνουν αυτά τα βίντεο απευθείας στο φάκελό σας Φωτογραφίες. Επιλέξτε αυτή την επιλογή για να εισάγετε τυχόν βίντεο που έχουν αποθηκευτεί στο φάκελο Φωτογραφίες.

Μπορείτε να εισάγετε με ασφάλεια από έναν φάκελο από τον οποίο έχετε ήδη κάνει εισαγωγή χωρίς να ανησυχείτε για τυχόν διπλές εγγραφές στη βιβλιοθήκη σας.

# Εισαγωγή από λίστα αναπαραγωγής

Μπορείτε επίσης να εισάγετε μουσική από λίστες αναπαραγωγής. Τα περισσότερα αρχεία λίστας αναπαραγωγής έχουν κατάληξη m3u. Για να εισάγετε από μια λίστα αναπαραγωγής, από το μενού του Banshee επιλέξτε Πολυμέσα Εισαγωγή λίστας αναπαραγωγής, εντοπίστε το αρχείο της λίστας στο φάκελό σας, επιλέξτε το και πατήστε Εισαγωγή.

# Επιπλέον πηγές εισαγωγής

Τα πρόσθετα μπορεί να προσθέσουν επιπλέον επιλογές εισαγωγής. Οι ακόλουθες επιπλέον πηγές θα είναι διαθέσιμες αν τα κατάλληλα πρόσθετα είναι ενεργοποιημένα: