Szinkronizálja médiafájljait hordozható zenelejátszóra vagy okostelefonra.
Paul Cutler
pcutler@gnome.org

# Szinkronizálás

A Banshee támogatja zenéinek szinkronizálását hordozható médialejátszókra és okostelefonokra. Szinkronizálhat egyes zeneszámokat, albumokat vagy lejátszólistákat, vagy beállíthatja a Bansheet a zenelejátszó szinkronban tartására a teljes gyűjteménnyel. A lejátszója számítógéphez csatlakoztatása után lejátszhatja az azon tárolt zenéit a Bansheeban. Ha veszteségmentes, például FLAC formátumban tárolt zenéit szinkronizálja, a Banshee automatikusan átkódolja veszteséges, például Ogg Vorbis vagy MP3 formátumba, ha a megfelelő kodekek telepítve vannak.

# Eszköztámogatás

A Banshee majdnem minden modern hordozható zenelejátszót és okostelefont támogat, kivéve az Apple iPhone, iPad és iPod Touch eszközöket.

Amikor csatlakoztatja az eszközt, a Banshee megjeleníti azt a bal oldali menüben. Az eszközikon megnyomása eljuttatja az eszköz kezdőoldalára a Bansheeban, amely a szinkronizálási beállításokat jeleníti meg.

# Zenéinek szinkronizálása

Hagyhatja, hogy a hordozható zenelejátszón lévő médiafájlokat a Banshee automatikusan szinkronizálja, vagy saját kezűleg is kezelheti zenéit és médiafájljait.

Válassza ki az eszközt a Banshee menüjéből, és válassza ki, hogyan szeretné szinkronizálni médiafájljait, beleértve a következőket:

Zene

Hangoskönyvek

Videók

Podcast

Az egyes médiatípusok melletti legördülő menüből válasszon a következőkből:

Kezelés saját kezűleg

Teljes gyűjtemény szinkronizálása

Ha a teljes gyűjtemény automatikus szinkronizálását választja a hordozható médialejátszóval, akkor győződjön meg róla, hogy a médialejátszón elegendő szabad hely van. Ha a gyűjteménye nagyobb, mint a hordozható médialejátszón elérhető szabad hely, akkor a Banshee addig szinkronizál, amíg a lejátszó meg nem telik, majd abbahagyja.

Ha zenegyűjteményében létrehozott lejátszólistákat vagy okos lejátszólistákat, akkor ezek is megjelennek zeneszinkronizálási lehetőségként. Ez okos lejátszólisták létrehozásakor lehet hasznos, mivel az okos lejátszólisták automatikusan frissülnek a lejátszólista szabályainak megfelelő új tartalom felvételekor, és a Banshee az új lejátszólistát szinkronizálni fogja az eszközre annak minden egyes csatlakoztatásakor.

A Banshee ablak közepén alul egy grafikonon megjelenik a hordozható zenelejátszó teljes merevlemez-területe. A grafikon megjeleníti, hogy mennyi helyet foglalnak a hangfájlok, a videók, az egyéb fájlok, és a szabad helyet. Ez alatt közvetlenül megjelenik, hogy összesen hány fájlt tárol a hordozható zenelejátszó, ez hány óra vagy nap alatt hallgatható végig, és az összesen felhasznált hely.

# Teljes gyűjtemény szinkronizálása

A Bansheeból fogd és vidd módszerrel is másolhat fájlokat hordozható zenelejátszójára. Válassza ki az átmásolni kívánt fájlokat, nyomja le és tartsa lenyomva a jobb egérgombot, és húzza a fájlokat a hordozható zenelejátszó ikonjára a Bansheeban. Ez átmásolja a fájlokat az eszközre.

Ha zenegyűjteménye olyan, például OGG vagy FLAC formátumban van kódolva, amit a hordozható zenelejátszó nem támogat, és a szükséges kodekek telepítve vannak, akkor a Banshee automatikusan át tudja kódolni ezeket a fájlokat MP3-ba azok átvitelekor a hordozható zenelejátszóra. A szükséges kodekekkel kapcsolatban nézze meg Linux disztribúciója dokumentációját, mivel ezek telepítésének módja disztribúciónként eltér.

A hordozható zenelejátszón lévő fájlok megfelelő betöltéséhez szükség lehet az eszköz kiadására. Az eszköz Bansheeból való kiadásához kattintson a jobb egérgombbal az eszközre a Banshee menüben, és válassza a Leválasztás menüpontot.

# Zene lejátszása hordozható zenelejátszóról

A hordozható zenelejátszón tárolt zenéket közvetlenül lejátszhatja a Bansheeban. Válassza ki lejátszóját a Banshee bal oldali menüjéből, és megjelenik a hordozható zenelejátszó gyűjteménye. Ekkor ugyanúgy lejátszhatja a zenét a Bansheeban, mintha az a saját gyűjteményében lenne.

# Zene eltávolítása hordozható zenelejátszóról

A hordozható zenelejátszón tárolt dalok eltávolításához válassza ki a lejátszót a Bansheeban a gyűjteményének megjelenítéséhez. Válassza ki az eltávolítani kívánt számokat, kattintson a jobb egérgombbal a számokra, és válassza a Törlés menüpontot, vagy a menü Szerkesztés Törlés menüpontját.

A fájlok törlése a hordozható zenelejátszóról végleges, a törölt fájlok nem állíthatók helyre.